สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันจันทร์ที่ 25 พฤษภาคม พ.ศ. 2558ดัชนีหุ้นไทยปิดที่ระดับ 1,523.86 จุด ลดลง 2.39 จุด มูลค่าซื้อขาย 38,512 ล้านบาท แนวโน้มการลงทุนสัปดาห์นี้ ตลาดจะแกว่งไซด์เวย์อัพให้แนวรับ 1,520-1,500 จุด แนวต้าน 1,530-1,550 จุด
25 พ.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันจันทร์ที่ 25 พฤษภาคม พ.ศ. 2558ดัชนีหุ้นไทยปิดที่ระดับ 1,523.86 จุด ลดลง 2.39 จุด มูลค่าซื้อขาย 38,512 ล้านบาท แนวโน้มการลงทุนสัปดาห์นี้ ตลาดจะแกว่งไซด์เวย์อัพให้แนวรับ 1,520-1,500 จุด แนวต้าน 1,530-1,550 จุด
****หุ้นTTCL ร้อนแรงด้วยแรงหนุนจากข่าวดีโรงไฟฟ้าพม่า มูลค่ากว่า 9 ล้านบาท ระยะยาวถือเป็นปัจจัยบวกสุดๆ แต่ระยะสั้นราคาหุ้นดูขึ้นมาแรง มีโอกาสเจอแรงเทขายทำกำไรออกมาได้เช่นกัน  เพราะล่าสุดP/E เกิน 41 เท่าเข้าไปแล้ว****หุ้น SCN ช่วงนี้มาแรงจริงๆ เก็งกำไรงบไตรมาส 2/58 ไปได้สวย แต่ดูจากตัวเลข P/E ระดับ 47 เท่า เข้าข่ายจะเสี่ยงไปซะหน่อย ใครที่หมายปองหุ้นตัวนี้อยู่อาจเลี่ยงไปเล่นตัวอื่นก่อนดีกว่าหรือถ้าชอบจริงๆ รอราคาปรับลงค่อยทยอยลงทุนน่าจะปลอดภัยที่สุด
*****หุ้น SEAOIL เป็นอีกหุ้นร้อนที่ต้องจับตาและควรหลีกเลี่ยงช่วงนี้ เพราะดูพฤติกรรมการปรับขึ้นของราคาหุ้นตัวนี้ เชื่อได้ว่ามีขาใหญ่ลากแหงๆ เพราะขึ้นแบบผิดหูผิดตาแบบนี้ ผิดปกติจริงๆ งานนี้ท่านประธาน “อภิสิทธิ์ รุจิเกียรติกำจร” น่าจะลองส่องดูรายชื่อผู้ถือหุ้นดูซะหน่อยอาจเห็นอะไรดีๆ ก็เป็นได้
****หุ้น KTB ฝุ่นยังไม่หายตลบ..บรรยากาศการลงทุนหุ้น KTB จึงไม่ค่อยน่าอภิรมย์ กรณีตั้งสำรองแบบฉุกเฉินกว่า 3,600 ล้านบาท ทำให้อดนึกถึงชะตากรรมคนชื่อ “วิโรจน์ นวลแข” ไม่ได้ ที่ในอดีตเก้าอี้เอ็มดีใหญ่หักกรณีหนี้เน่าหมื่นล้านบาท มาคราวนี้ก็เช่นกัน อดเป็นห่วงไม่ได้กับ “วรภัค ธันยาวงษ์” เอ็มดีใหญ่คนล่าสุด ไม่รู้ว่าจะเจอชะตากรรมเดียวกันหรือไม่
****มาแล้ว “ตลท.” สั่งให้บอร์ดNMG ดำเนินการให้เป็นไปตามหลักการกำกับดูแลกิจการที่ดี (Good Corporate Governance) การพิจารณาใช้อำนาจและดุลพินิจของประธานกรรมการในการประชุมผู้ถือหุ้นควรคำนึงถึงผลกระทบต่อสิทธิของผู้ถือหุ้น โดยเฉพาะการใช้สิทธิออกเสียงในที่ประชุมผู้ถือหุ้น ซึ่งเป็นสิทธิขั้นพื้นฐานของผู้ถือหุ้น และขอให้เร่งดำเนินการเพื่อให้การแต่งตั้งกรรมการตรวจสอบครบถ้วนตามข้อกำหนดของตลาดหลักทรัพย์ฯ
*****ด้วยความเคารพเถอะครับ “ตลาดฯทำได้แค่นี้จริงหรือ…หรือไม่กล้าทำอะไรไปมากกว่านี้” เหตุการณ์นี้ก็ต่างรู้เห็นกันชัดเจนว่าเป็นอย่างไร..จริงมั้ยครับ และอดคิดต่อไม่ได้ว่าหากเหตุการณ์นี้เกิดขึ้นกับบริษัทจดทะเบียนขนาดเล็กและไม่ใช่สื่อใหญ่ ตลาดจะใช้บรรทัดฐานเดียวกันแบบนี้หรือไม่..!?
****หุ้นร้อนประจำวันที่ 22 พ.ค. 58 ที่มีราคาและมูลค่าซื้อขายปรับขึ้นแรงและอยู่ระหว่าง(Trading Alert List) และขยายช่วงดำเนินการ ได้แก่ บริษัท ไทยนามพลาสติกส์ จำกัด (มหาชน) หรือ TNPC, บริษัทวิค แอนด์ ฮุคลันด์ จำกัด (มหาชน) หรือ WIIK ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่  25 พ.ค.-03 ก.ค. 2558 ส่วนหลักทรัพย์ที่ ขยายช่วงดำเนินการ ได้แก่ บริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC, ใบสำคัญแสดงสิทธิในการจองซื้อหุ้นสามัญบริษัท อินเตอร์ ฟาร์อีสท์ วิศวการ จำกัด(มหาชน) ครั้งที่ 1 หรือ  IFEC-W1, บริษัท ยูนิค ไมนิ่ง เซอร์วิสเซส จำกัด (มหาชน) หรือ UMS มีผลตั้งแต่วันที่  25 พ.ค.-12 มิ.ย. 58
****นอกจากนี้มีหลักทรัพย์ที่เข้าเกณฑ์ระดับ 2 คือห้ามคำนวณวงเงินซื้อขาย และ Cash Balance ที่ขยายช่วงดำเนินการ ได้แก่บริษัท เค.ซี. พร็อพเพอร์ตี้ จำกัด (มหาชน) หรือ KC, บริษัท ไทยโพลีคอนส์ จำกัด (มหาชน)  หรือ  TPOLY มีผลตั้งแต่วันที่ 25 พ.ค.-12 มิ.ย. 58
*****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight” โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 